mabuti na lamang at ang kapatid niya ay tila hindi magtatagal at mananaog din. narinig niyang nakipagbalitaan sa manang na taga lalawigan ng ilang bagay na karaniwan na sa mga magkakakilalang malaong hindi nagkikita. at mapamayamaya pa'nagpaalam na ngang mananaog at di umano'may iba pa siyang lalakaring bagay na madalian. magagahan ka muna bago ka manaog ha, ang pigil ni donya basilia. hindi po, tia, at ako ay nakatapos na, ang tanggi ng inaanyayahan. bakit nga ba hindi mo kami saluhan muna? ang sabad pa ng manang. saka na po ako muling magbabalik. at pagkasambit nito ay matulin nang nanaog ng hindi man iniwanan ng kahi'isang kataga ang kapatid na pinaghanap sa bahay na yaon. pagkakain ng agahan, ang manang ay gumayak nang dadalaw sa anak, at si elsa'si donya basilia ay inabang sumama sa kanya. ako ang may ibig na ipaganyaya sana sa inyo, manang, ang wika ng mestisa. itinanong ng tinukoy.